PM GKY
లెక్కలు తేలని గుప్తధనం మొత్తం పిఎం జికెవైకే!
న్యూఢిల్లీ, డిసెంబరు 16: లెక్కలు తేలని సొమ్ము లేదా గుప్తధనం ఏదైనాసరే 2017 ఏప్రిల్‌ ఒకటవ తేదీకి ముందు డిపాజిట్‌చేస్తే కొత్త పథకం కిందకు వస్తుందని, 50శాతం పన్ను, జరి మానా రెండూ విధిస్తామని కేంద్రం ప్రకటించింది. ప్రధానమంత్రి గరీబ్‌కల్యాణ్‌యోజన కింద 50 శాతం పన్ను సర్‌ఛార్జి విధించాలని నిర్ణయించిం ది. అంతేకాకుండా డిపాజిటర్లు జమచేసిన మొత్తం సొమ్ములో నాలుగో వంతు ఎటు వంటి వడ్డీలేకుండా నాలుగేళ్లపాటు కొన సాగించాల్సిఉంటుంది. నగదు, లేదా డిపా జిట్‌ ఏరూపంలో చేసినా వ్యక్తి లేదా సంస్థ లు కానీ ఆదాయపు పన్నుచట్టంప్రకారం పన్ను లు వసూలుచేస్తారని ఆర్థిక శాఖ సహాయ మంత్రి సంతోష్‌కుమార్‌ గాంగ్వార్‌ వెల్లడించారు. పన్ను చట్టాలకు రెండో సవరణ బిల్లు 2016కు లోక్‌సభ కరెన్సీ బిల్లుగా గడచిన నెల 29వ తేదీనే ఆమోదిం చింది. అలాగే పిఎంజికెవై స్కీంను కూడా ఈ బిల్లులో భాగంగానే ఆమోదించింది.
ఈ స్కీం కింద సొమ్మును డిపాజిట్‌చేసి ప్రకటించిన వారికి విదేశీ మారక ద్రవ్యం, స్మగ్లింగ్‌ నిరోధక చట్టాలపరిధిలో ఎలాంటి ఊరట లభించదనిఅన్నారు. ఊపిసి తొమ్మిది, 27వ అధ్యాయం ప్రకారం వీరిపై విచారణ నిర్వహిస్తారనికేంద్రం వెల్లడించింది. అలాగే మాదక ద్రవ్యాలు, సైకోట్రోపిక్‌ సబ్‌స్టాన్సెస్‌ చట్టం, చట్ట వ్యతిరేకకార్యకలాపాల నియంత్రణ చట్టంపరిధిలో వీరిపై క్రమశిక్షణ చర్యలుంటాయని కేంద్ర మంత్రి వివరించారు. అవినీతినిరోధక చట్టంనుంచి ఎలాంటి ఊరట ఉండదని, బినామీలావాదేవీల నిరోధక చట్టం, మనీలాండరింగ్‌నిరోధక చట్టం,ప్రత్యేక కోర్టులచట్టం వంటివి ఎలాంటి ఉపశమనం కల్పించబోవని ఈ చట్టాలప్రకారమే విచారణ జరుగుతుందని వివరించారు. నవంబరు పదవ తేదీనుంచి ఇప్పటివరకూ 12.44లక్షలకోట్లు డిపా జిట్‌ అయిన సంగతి తెలిసిందే. నోట్లచెలామణిలో 86 శాతం పెద్దనోట్లేఉన్నాయని మొత్తంకరెన్సీ చెలామణి 15.4లక్షలకోట్లుగా ఉందని కేంద్రమంత్రి వివరించారు.